คปภ.ตั้งศูนย์ช่วยน้ำท่วมเหนือ
คปภ. ตั้งศูนย์ช่วยเหลือผู้ประสบภัยน้ำท่วม จ.น่าน
11 ส.ค. 2554

คปภ. ตั้งศูนย์ช่วยเหลือผู้ประสบภัยน้ำท่วม จ.น่าน 
นางจันทรา บูรณฤกษ์ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ได้สั่งการให้สำนักงาน คปภ.จังหวัดน่าน เร่งประชาสัมพันธ์ให้ผู้ประสบอุทกภัยรีบสำรวจความเสียหายของบ้านเรือนและทรัพย์สิน เช่น บ้านที่อยู่อาศัยและรถยนต์ที่มักจะได้รับความเสียหายเป็นอันดับต้นๆ เมื่อเกิดน้ำท่วม ให้รีบแจ้งบริษัทประกันภัยทราบ เพื่อเข้าประเมินความเสียหายและให้ความช่วยเหลือทันทีหลังน้ำลด
นอกจากนี้ ยังได้ร่วมกับบริษัท กลางคุ้มครองผู้ประสบภัยจากรถ และอู่กลางการประกันภัย จัดตั้งศูนย์รับแจ้งเหตุผู้ประสบภัยด้านการประกันภัยใน อ.เมืองอีกด้วย
“อยากแนะนำให้ประชาชนเห็นความสำคัญของการประกันภัยว่าสามารถช่วยบรรเทาความสูญเสียทางการเงินได้ โดยเฉพาะการทำประกันภัยรถยนต์ภาคสมัครใจ และการทำประกันภัยอัคคีภัยที่สามารถซื้อภัยเพิ่มเติมที่ให้ความคุ้มครองถึงภัยจากน้ำท่วมได้ ซึ่งมีเบี้ยประกันภัยจำนวนเล็กน้อย เมื่อเปรียบเทียบกับความคุ้มครองที่จะได้รับ” นางจันทรา กล่าวสำหรับที่อยู่อาศัยแบบประหยัดที่ให้ความคุ้มครองภัยจากน้ำได้ เช่น ไฟไหม้ ฟ้าผ่า ระเบิด ภัยเนื่องจากน้ำ ที่เกิดจากการปล่อย การรั่วไหล การล้นออกมาของน้ำจากท่อน้ำ ถังน้ำ ระบบทำความร้อน ระบบทำความเย็น ระบบปรับอากาศ รวมถึงน้ำฝนที่ไหลผ่านเข้าไปภายในอาคารจากการเสียหายของหลังคา หน้าต่าง ประตู เป็นต้น ทั้งนี้ ประชาชนที่มีการทำประกันอัคคีภัยไว้